План додатне наставе за први разред

1. Врсте уметности; омиљено књижевно или неко друго уметничко дело (избор ученика);
2. Одлазак у библиотеку – школску и градску;
3. Уметнички доживљај: покушај есејистичког приказа доживљаја омиљеног књижевног или уметничког дела;
4. Дневник читања (ученички примери);
5. Разговор о некој представи или филму урађеним на основу књижевног дела (односи између књижевности и других уметности);
6. Поређење изабраног књижевног текста и неког текста информативне садржине (уочавање особености језика уметничког дела);
7. Приказ уџбеника из теорије књижевности, историје књижевности и текста неког књижевног критичара;
8. Особености лирике – примена приликом самосталног ученичког песничког покушаја; анализа радова ученика;
9. Покушаји ученика да напишу неку песму „на народну” у епском десетерцу (формуле, варијантност; познавање наше народне епике);
10. Народна песма „Бановић Страхиња” као инспирација драмским уметницима (упоредна анализа песме и одабраног драмског или филмског дела);
11. Народна балада „Хасанагиница” и драма Љубомира Симовића: поређење песме са позоришном представом или телевизијском драмом;
12. Ученици истражују – симболичко значење *златне јабуке* у народној традицији;
13. Обрада неке српске народне бајке по избору ученика или наставника;
14. Обрада народне бајке других народа (на пример из „Хиљаду и једне ноћи”);
15. Покушаји ученика да напишу причу или бајку (уз коришћење нарације, дескрипције, дијалога и монолога); могућност учешћа на конкурсима;
16. Архаизми и историзми у Лазаревићевој приповеци „Први пут с оцем на јутрење” (коришћење речника);
17. Шта и колико читају млади данас – анкета;
18. Задужбина Иве Андрића (подаци, слике);
19. Припремање изложбе најлепших цитата из књижевних дела – по избору ученика (у сарадњи са наставником);
20. Одлазак у позориште; разговор о представи; драма и позориште;
21. Који књижевни род ми је најближи и зашто? (избор ученика, разговор о томе);
22. Митови и легенде старог века (старогрчки, римски и словенски, по избору ученика);
23. Анализа одабраних одломака из „Епа о Гилгамешу” – по избору ученика;
24. Хомерови епови: „Одисеја”;
25. Питања за вероучитеља о Библији;
26. Љубав као мотив у обрађеним делима књижевности старог века;
27. Језик српске средњовековне књижевности и народни језик – разговор о одломку из *Историје старе српске књижевности* Димитрија Богдановића (текст се налази у Читанци);
28. Хиландар; Мирослављево јеванђеље и његова историја;
29. Јован Деретић: *Културна историја Срба* (одломци о владарима из породице Немањић);
30. Свети Сава у песмама Васка Попе; Свети Сава и легенде о вуковима;
31. Биографи Светога Саве – Доментијан и Теодосије (поређење и уочавање особености);
32. Јефимија и кнегиња Милица – у дипломатским активностима;
33. Деспот Стефан Лазаревић у народној књижевности (Нада Милошевић Ђорђевић);
34. Избор из дела италијанских представника хуманизма и ренесансе: Данте, Петрарка, Бокачо;
35. Обележавање Светског дана књиге (у част Сервантеса и Шекспира).